ข้อใดเป็นผลข้างเคียงของยารูฟินาไมด์ ต่อระบบระบบเลือด
a. เม็ดเลือดขาวต่ำ
b. นอนไม่หลับ
c. เกิดสิว
d. หนังตากระตุก
e. การทรงตัวผิดปกติ
คำตอบคือ a.  เพราะว่า เพราะเม็ดเลือดขาวต่ำ เป็นผลข้างเคียงของยารูฟินาไมด์ ต่อระบบระบบเลือด

ยารูฟินาไมด์ (Rufinamide) เป็นยารักษาอาการชัก สามารถใช้ร่วมกับยาอื่นเพื่อรักษากลุ่มอาการชักที่มีชื่อเรียกว่า Lennox-Gastaut syndrome ยารูฟินาไมด์ถูกพัฒนาขึ้นเมื่อปี ค.ศ.2004 (พ.ศ.2547) โดยบริษัท Novartis Pharma รูปแบบเภสัชภัณฑ์เป็นยาชนิดรับประทาน ยารูฟินาไมด์จะถูกดูดซึมจากระบบทางเดินอาหารได้ประมาณ 85% ร่างกายต้องใช้เวลาประมาณ 6–10 ชั่วโมงเพื่อกำจัดยานี้ออกจากกระแสเลือดโดยผ่านทิ้งไปกับปัสสาวะ ตัวยานี้สามารถใช้ได้กับผู้ใหญ่และกับเด็กที่มีอายุตั้งแต่ 1 ปีขึ้นไป

ยารูฟินาไมด์มีข้อจำกัดการใช้กับผู้ป่วยโรคตับขั้นรุนแรง โรคหัวใจ และโรคไต รวมถึงต้องเพิ่มความระมัดระวังหากต้องใช้ยารูฟินาไมด์กับผู้ป่วยโรคซึมเศร้า โรคทางจิตเวช และผู้ที่มีประวัติทำร้ายตนเอง ทั้งนี้มีข้อมูลทางคลินิกพบว่า การใช้ยารูฟินาไมด์กับผู้ป่วยกลุ่มดังกล่าวจะทำให้อาการป่วยรุนแรงมากขึ้น นอกจากนี้ ยังมีข้อห้ามใช้ยาชนิดนี้กับสตรีมีครรภ์/ตั้งครรภ์ สตรีในภาวะให้นมบุตร ด้วยตัวยารูฟินาไมด์สามารถส่งผ่านไปถึงทารก และก่อให้เกิดอันตรายขึ้นกับทารกได้

ยารูฟินาไมด์ สามารถก่อให้เกิดผลไม่พึงประสงค์จากยา (ผลข้างเคียง/อาการข้างเคียง)ต่อระบบอวัยวะต่างๆ ของร่างกาย ดังนี้
- ผลต่อระบบทางเดินอาหาร: เช่น คลื่นไส้อาเจียน ปวดท้อง เบื่ออาหาร ท้องเสีย
- ผลต่อระบบประสาท: เช่น ง่วงนอน ปวดศีรษะ วิงเวียน การทรงตัวผิดปกติ อาจเกิดอาการชัก
- ผลต่อระบบทางเดินหายใจ: เช่น เยื่อจมูกอักเสบ ไซนัสอักเสบ ปอดบวม
- ผลต่อผิวหนัง: เช่น เกิดผื่นคันตามผิวหนัง เกิดสิว
- ผลต่อระบบการเผาผลาญพลังงานของร่างกาย: เช่น เบื่ออาหาร น้ำหนักตัวลดลง
- ผลต่อระบบเลือด: เช่น เกิดภาวะเลือดจาง มีภาวะขาดธาตุเหล็ก เม็ดเลือดขาวต่ำ
- ผลต่อตับ: เช่น ค่าเอนไซม์การทำงานของตับในเลือดเพิ่มขึ้น
- ผลต่อหัวใจ: เช่น ลิ้นหัวใจทำงานผิดปกติ
- ผลต่อสภาพจิตใจ: เช่น วิตกกังวล นอนไม่หลับ อยากทำร้ายตนเอง
- ผลต่อตา: เช่น การมองเห็นภาพไม่ชัดเจน หนังตากระตุก
เภสัชวิทยา Pharmacology